असल में भट्ट खेमा के पास पिछले कई सालों से सुपरहिट फिल्मों का अकाल है. ऐसी-ऐसी फिल्में चमक जा रही हैं, जिनमें बाजार के साथ-साथ भी गहरे सरोकार हैं. खान बंधुओं की फिल्मों ने तो सबको पस्त कर दिया है. ऐसे में महेश भट्ट ने दार्शनिकता के साथ आचार्य रजनीश के संभोग से समाधि तक को जिस्म 2 में पेश करने की बात कही. तहलका मचा तो फिर घोषणा हुई कि इस फिल्म की नायिका पोर्न स्टार सन्नी लियोन होंगी. लेकिन यह सब कुछ करने के बाद भी जिस्म 2 की कहीं चर्चा नहीं हो रही है. आलोचक कहते हैं कि महेश भट्ट अगर बेकार की शोशेबाजी से बाहर आ कर कुछ कलात्मक और सच में समाज से जुड़े सरोकारों को लेकर काम करें तो उनके साथ-साथ फिल्म जगत का भी भला होगा. देह दर्शन को बेचने की उनकी ख्वाइश न तो उनका भला कर पाएगी और ना ही दर्शकों का.